
มาตรการส่งเสริมคุณธรรม                                และความโปร่งใสภายในหน่วยงาน






จัดทำโดย





สำนักปลัด
องค์การบริหารส่วนตำบลตลิ่งชัน
อำเภอท่าศาลา  จังหวัดนครศรีธรรมราช

ผลการประเมินคุณธรรมและความโปร่งใสในการดำเนินงาน
ขององค์การบริหารส่วนตำบลตลิ่งชัน ประจำปีงบประมาณ พ.ศ.  2565

 	ผลการประเมินระดับคุณธรรมและความโปร่งใส (ITA) ของหน่วยงานองค์การบริหารส่วนตำบลตลิ่งชัน ประจำปีงบประมาณ  2565 มีค่าคะแนนเท่ากับ 92.24 คะแนน  คะแนนอยู่ในระดับ  A  มีรายละเอียดดังนี้


คะแนนสูงสุดรายตัวชี้วัด

			อันดับ		ตัวชี้วัด					คะแนน
			1.	การปฏิบัติหน้าที่					100.00
			2.	การใช้งบประมาณ				100.00
			3.	การใช้อำนาจ					100.00
			4.	การใช้ทรัพย์สินของราชการ			100.00
5.	การแก้ไขปัญหาการทุจริต		                     100.00
			6.	ประสิทธิภาพการสื่อสาร				  95.68
			7.	การปรับปรุงการทำงาน				  95.06
			8.	คุณภาพการดำเนินงาน				  94.84
[bookmark: _Hlk133446731]			9.	การป้องกันการทุจริต				  93.75
			10.	การเปิดเผยข้อมูล				  74.64
			





วิเคราะห์ผลผลการประเมินคุณธรรมและความโปร่งใสในการดำเนินงาน
ขององค์การบริหารส่วนตำบลตลิ่งชัน ประจำปี 2565

	แบบวัดการรับรู้ของผู้มีส่วนได้ส่วนเสียภายใน (IIT) โดยมีข้อบกพร่องหรือจุดอ่อนที่จะต้องแก้ไข/ปรับปรุง ดังนี้
1.  หน่วยงานต้องประชาสัมพันธ์หรือประกาศให้บุคลากรในหน่วยงานให้ทราบ  และเข้าใจถึงนโยบายการบริหารของคณะผู้บริหาร
2.  หน่วยงานต้องประชาสัมพันธ์หรือประกาศให้บุคลากรในหน่วยงานให้ทราบ  และทุกคนต้องรับผิดชอบมีส่วนร่วมการดำเนินการการประเมินคุณธรรมและความโปร่งใส
3.  การประเมินคุณธรรมและความโปร่งใสในการดำเนินงานของหน่วยงานภาครัฐผู้บริหารต้องให้ความสำคัญ  และหน่วยงานต้องกำหนดผู้รับผิดชอบหรือผู้ที่เกี่ยวข้องให้ชัดเจน

ด้านการใช้ทรัพยากรของราชการ  มีประเด็นที่ต้องพัฒนาให้ดีขึ้น ดังนี้
1. หน่วยงานต้องจัดทำข้อตกลงหรือประกาศให้บุคลากรทราบถึงนโยบายการไม่นำทรัพย์สินของหน่วยงานไปใช้เป็นประโยชน์ส่วนตัว 
2. หน่วยงานต้องจัดทำประกาศข้อปฏิบัติในการขอยืมทรัพย์สินของทางราชการไปใช้ในการปฏิบัติงาน ให้บุคคลภายในและภายนอกหน่วยงานทราบให้ชัดเจน
แบบวัดการรับรู้ผู้มีส่วนได้ส่วนเสียภายนอก (EIT) โดยมีข้อบกพร่องหรืจุดอ่อนที่จะต้องแก้ไข/ปรับปรุง ดังนี้
1.  คุณภาพการดำเนินงาน  หน่วยงานต้องประชาสัมพันธ์เกี่ยวกับระบบและขั้นตอนการให้บริการงานด้านต่างๆ อย่างทั่วถึง  และส่งเสริมให้มีการฝึกอบรมพัฒนาเพิ่มพูนทักษะ  และความรู้เกี่ยวกับการปฏิบัติงานอย่างสม่ำเสมอ 
2.  ประสิทธิภาพการสื่อสาร  หน่วยงานต้องจัดทำสื่อประชาสัมพันธ์และเปิดเผยข้อมูลบนเว็บไซต์หลักของหน่วยงานให้ง่ายต่อการเข้าถึงข้อมูล  และมีการปฏิสัมพันธ์แลกเปลี่ยนข้อมูลข่าวสารกันอย่างชัดเจนและต่อเนื่อง 
3.  การปรับปรุงระบบการทำงาน  หน่วยงานต้องสร้างกระบวนการปรึกษาหารือระหว่างผู้บริหารและบุคลากรเพื่อร่วมกันทบทวนปัญหาและอุปสรรคในการปฏิบัติงานอย่างเป็นระบบ และส่งเสริมให้ผู้รับบริการและประชาชนทั่วไปมีส่วนร่วมในการแสดงความคิดเห็นหรือให้คำแนะนำในการพัฒนาและปรับปรุงคุณภาพและมาตรฐานการให้บริการได้โดยสะดวก
ด้านประสิทธิภาพการสื่อสาร โดยมีข้อบกพร่องหรืจุดอ่อนที่จะต้องแก้ไข/ปรับปรุง ดังนี้
1. หน่วยงานต้องมีการเผยแพร่ข้อมูลผ่านช่องทางที่หลากหลาย โดยให้ครอบคลุมกับผู้รับบริการในแต่ละกลุ่มต้องมีการพัฒนาทักษะ ความรู้ความสามารถของบุคลากรผู้ดูแลเว็บไซต์ของหน่วยงาน
2. หน่วยงานในการปรับปรุงระบบให้ทันสมัยและมีการติดต่อสื่อสารผ่านเว็บไซต์ได้อย่างรวดเร็วและมีประสิทธิภาพ
แบบตรวจการเปิดเผยข้อมูลสาธารณะ (OIT) โดยมีข้อบกพร่องหรือจุดอ่อนที่จะต้องแก้ไข ดังนี้ 
1. หน่วยงานต้องจัดทำเว็บไซต์องค์กร โดยต้องนำข้อมูลต่างๆ ลงให้ครบถ้วน เช่น ข้อมูลพื้นฐานขององค์กร  แผนดำเนินงาน งบประมาณ บุคลากร โครงการและกิจกรรม 
2. หน่วยงานจะต้องมีการตรวจสอบและต่ออายุเว็บไซต์ให้ทันกำหนดเวลา พร้อมที่จะเผยแพร่ข้อมูลให้ประชาชนทราบตลอดเวลา 
การวิเคราะห์ข้อมูลรายละเอียดและวิเคราะห์ผลการประเมินคุณธรรม และความโปร่งใส
ในการดำเนินงานขององค์การบริหารส่วนตำบลตลิ่งชัน  
**********************

การประเมินคุณธรรมและความโปร่งใสในการดำเนินงานขององค์กรปกครองส่วนท้องถิ่นได้กำหนดดัชนีในการประเมินที่คำนึงถึงหลักธรรมาภิบาล จรรยาบรรณสากล และวัฒนธรรมของประเทศไทย เป็นหลักรวมถึงข้อเท็จจริงของการทุจริตที่เกิดขึ้นภายในหน่วยงานภาครัฐ สาเหตุส่วนมากเกิดจากการดำเนินงานของระดับบุคคล หรือเกิดจากปัจจัยทางวัฒนธรรมขององค์กร หรือเกิดจากลักษณะงานและการรับสิ่งของต่างๆ ที่เอื้อให้เกิดการทุจริต ดังนั้นวิธีการบริหารจัดการภายในองค์กรที่นำไปสู่การปรับเปลี่ยนพฤติกรรม ค่านิยมและวัฒนธรรมขององค์กรให้กลายเป็นสิ่งที่ยอมรับได้ของผู้บริหารและเจ้าหน้าที่ภายในองค์กร โดยการสร้างความตระหนักถึงความรับผิดชอบและการมีส่วนร่วมในการต่อต้านการทุจริตภายในองค์กรของผู้บริหารและเจ้าหน้าที่ถึงแม้จะเป็นสิ่งที่ยากต่อการดำเนินงานก็ตาม แต่เป็นสิ่งสำคัญที่หน่วยงานต้องสร้างให้เกิดการเปลี่ยนแปลงเพื่อนำไปสู่องค์กรที่มีคุณธรรมและความโปร่งใสในการดำเนินงาน ตลอดจนเป็นการสร้างแนวร่วมในการต่อต้านการทุจริตอันจะส่งผลต่อสังคม ชุมชน และประเทศเกิดความตระหนักถึงภัยจากการทุจริตและปฏิเสธการทุจริตใน  ทุกรูปแบบ
ผลการประเมินคุณธรรมและความโปร่งใสในการดำเนินงานขององค์กรปกครองส่วนท้องถิ่นถือเป็นจุดเริ่มต้นในการรณรงค์และเสริมสร้างวัฒนธรรมขององค์กร โดยให้ความสำคัญกับการดำเนินงานที่มี           ความโปร่งใสความพร้อมรับผิด คุณธรรมการให้บริการของหน่วยงาน วัฒนธรรมคุณธรรมในองค์กร และคุณธรรมการทำงานในหน่วยงาน หน่วยงานจะทราบถึงประเด็นในการแก้ไข ปรับปรุง และพัฒนาวิธีการดำเนินงานภายในองค์กรที่จะนำไปสู่การยกระดับคุณธรรมและความโปร่งใสในการดำเนินงานให้สูงขึ้น ได้รับการยอมรับจากผู้รับบริการจากทุกภาคส่วน และเป็นหน่วยงานภาครัฐต้นแบบในการดำเนินงานด้วยความซื่อสัตย์สุจริต ให้กับหน่วยงานภาครัฐอื่น ๆ ต่อไป
ประการสำคัญคือ การประเมินคุณธรรมและความโปร่งใสในการดำเนินงานขององค์กรปกครองส่วนท้องถิ่นจะเป็นกลไกในการป้องกันการทุจริตของประเทศ เป็นโครงการสำคัญที่จะส่งผลต่อการจัดอันดับดัชนี      ภาพลักษณ์ของประเทศ (Corruption Perception Index: CPI) โดยองค์กรความโปร่งใสนานาชาติให้มีคะแนนเพิ่มขึ้นนำไปสู่การจัดอันดับที่ดีขึ้นได้อีกทางหนึ่ง  
    เชิงคุณภาพ
1. การประเมินในครั้งนี้จะทำให้ได้ข้อมูลที่สะท้อนให้เห็นพัฒนาการในการดำเนินงานขององค์การบริหารส่วนตำบลตลิ่งชัน  ว่ามีคุณธรรมและความโปร่งใสเพิ่มขึ้นมากน้อยเพียงใด อันจะนำไปสู่การกำหนดมาตรการในการเสริมสร้างให้มีคุณธรรมและความโปร่งใสยิ่ง ๆ ขึ้นไป 

2.  องค์การบริหารส่วนตำบลตลิ่งชัน จะได้รับทราบระดับคุณธรรมและความโปร่งใสในการดำเนินงาน    ทำให้เกิดความตระหนักและให้ความสำคัญในการปฏิบัติหน้าที่เกิดคุณธรรมและความโปร่งใส มากยิ่งขึ้น 
3.  องค์กรปกครองส่วนท้องถิ่นต่างๆ ได้แลกเปลี่ยนเรียนรู้การดำเนินงานร่วมกัน นำไปสู่การพัฒนารูปแบบการจัดการเรียนการสอนและการพัฒนาหลักสูตรที่สามารถสร้างเสริมความ เข้มแข็งให้กับการดำเนินงานขององค์กรปกครองส่วนท้องถิ่นให้สอดคล้องกับความเป็นจริงที่เกิดขึ้นได้อย่างเหมาะสม 
การนำไปใช้ประโยชน์
1. องค์การบริหารส่วนตำบลตลิ่งชัน ได้รับทราบระดับคุณธรรมและความโปร่งใสในการดำเนินงานของตนเอง  ทำให้เกิดความตระหนักและให้ความสำคัญในการปฏิบัติหน้าที่ตามหลักคุณธรรมและความโปร่งใสมากยิ่งขึ้น 
2. องค์การบริหารส่วนตำบลตลิ่งชัน ได้รับทราบแนวทางในการพัฒนาด้านคุณธรรมและความโปร่งใส เพื่อใช้เป็นแนวทางประกอบการกำหนดนโยบายและการดำเนินงานของหน่วยงานต่อไป  
3. สำนักงาน ป.ป.ช. มีข้อมูลในการจัดทำมาตรการในการป้องกันและปราบปรามการทุจริตทั้งในระดับนโยบายและในระดับปฏิบัติ 
4. สำนักงาน ป.ป.ช. มีแนวทางการนำเครื่องมือการประเมินคุณธรรมและความโปร่งใส ในการดำเนินงานของหน่วยงานภาครัฐไปสู่การยกระดับดัชนีชี้วัดการรับรู้การทุจริต (CPI) ของประเทศไทย
5. องค์การบริหารส่วนตำบลตลิ่งชัน ได้ข้อเสนอแนะสำหรับปรับปรุง/พัฒนาคุณธรรมและความโปร่งใสในการดำเนินงาน ของหน่วยงานภาครัฐ
6. องค์การบริหารส่วนตำบลตลิ่งชัน มีมาตรการในการป้องกันและปราบปรามการทุจริตทั้งในระดับนโยบายและระดับปฏิบัติ   
 ความยุ่งยากในการดำเนินการ/ปัญหา/อุปสรรค
 	1. ปัญหาการดำเนินการตามโครงการ /กิจกรรมด้านการป้องกันและปราบปรามการทุจริต
          2. ปัญหาด้านเทคโนโลยีในการประเมินคุณธรรมและความโปร่งใสในการดำเนินงาน อปท.
	3. ปัญหาด้านบุคลากรในการประเมินคุณธรรมและความโปร่งใสในการดำเนินงาน อปท.
	4. ปัญหาในด้านแบบสำรวจในการประเมินคุณธรรมและความโปร่งใสในการดำเนินงาน อปท.
	5.  ปัญหาด้านการบริหารจัดการของการประเมิน ITA
	6.  ปัญหาด้านฐานข้อมูลและเว็บไซด์ขององค์กรปกครองส่วนท้องถิ่น
	7.  ปัญหาการมีส่วนรวมของประชาชนในองค์กรปกครองส่วนท้องถิ่น

/การกำหนด...

  การกำหนดแนวทางปฏิบัติและการกำกับติดตามให้นำไปสู่การปฏิบัติและรายงานผล

1) ควรมีการดำเนินกิจกรรมเกี่ยวกับการประกาศเจตจำนงความสุจริต และกิจกรรมส่งเสริม คุณธรรมความโปร่งใสของหน่วยงานอย่างต่อเนื่องทั้งปี 
2) ควรมีการประกาศเจตจำนงสุจริตในที่ประชุมประชาคมจัดทำแผนพัฒนาท้องถิ่น 
3) ควรเพิ่มช่องทางการสื่อสารการแสดงเจตจำนงความสุจริตในลักษณะที่หลากหลาย เช่น คำขวัญ ภาพถ่าย และป้ายโปสเตอร์ในหน่วยงาน และนอกหน่วยงานให้มากขึ้น 
4) ควรระบุกิจกรรมการมีส่วนร่วมของประชาชนในข้อเสนอโครงการให้ชัดเจน  ตลอดจนการประชุมประชาชนผู้มีส่วนเกี่ยวข้องก่อนการดำเนินโครงการเพื่อร่วมออกแบบกิจกรรม 
5) ควรปรับปรุงคู่มือมาตรฐานในการดำเนินงานตามภารกิจหลักให้มีความสมบูรณ์มากขึ้น 
6) ควรประชาสัมพันธ์ให้ประชาชนทราบถึงสิทธิในการตรวจสอบรายชื่อหรือคุณสมบัติผู้ซื้อ และยื่นซองผ่านช่องทางที่เป็นทางการให้ประชาชนได้รับทราบ 
7) ควรประชาสัมพันธ์ข้อมูลเกี่ยวกับการจัดซื้อจัดจ้างผ่านช่องทางที่หลากหลาย เช่น เว็บไซต์ของหน่วยงาน บอร์ดประกาศ หรือแจ้งเวียนไปยังหน่วยงานอื่น 
8) ควรมีกฎ/ข้อบังคับ ให้นำผลการวิเคราะห์การจัดซื้อจัดจ้างมาปรับปรุงกระบวนการจัดซื้อ จัดจ้างในปีงบประมาณถัดไป 
9) ควรเพิ่มช่องทางการประชาสัมพันธ์ให้มีความหลากหลายมากขึ้นทั้งในหน่วยงาน และนอกหน่วยงาน เช่น การเผยแพร่บนเว็บไซต์การติดประกาศ การกระจายเสียงในชุมชน  และการจัดเวทีประชุม เป็นต้น 
10) ควรดำเนินการให้มีระบบ Call Center ตลอดเวลาพร้อมเจ้าหน้าที่ประจำ 
11) ควรเพิ่มช่องทางการร้องเรียนให้มีความหลากหลายมากขึ้นให้เหมาะสมกับสภาพแวดล้อมบริบทของพื้นที่ เช่น Call Center เว็บไซต์ Facebook Line พร้อมปรับลดขั้นตอนกระบวนการที่ซับซ้อน  
12) ควรแจ้งผลการร้องเรียนกลับไปยังบุคคลที่ยื่นคำร้องโดยตรงเมื่อดำเนินการเสร็จสิ้น
13) ควรมีการประกาศแจ้งผลการดำเนินการตามข้อร้องเรียนให้กับสาธารณชนทราบ 
14) ควรมีการจัดทำรายงานสรุปผลการร้องเรียนประเด็นปัญหาอุปสรรค และแนวทางแก้ไขในแต่ละเดือนเพื่อเผยแพร่ให้ประชาชนรับรู้ข้อมูลข่าวสารที่ได้ดำเนินการทั้งที่สำเร็จ และไม่สำเร็จผ่านทางสื่ออิเล็กทรอนิกส์
15) ควรจัดฝึกอบรมเจ้าหน้าที่ขององค์กรปกครองส่วนท้องถิ่น ในการวางแผน การติดตาม  การรวบรวมและวิเคราะห์ตลอดจนการจัดทำรายงาน และการจัดทำคู่มือการปฏิบัติงานเพื่อป้องกันผลประโยชน์ทับซ้อน 
16) ควรปรับปรุงการจัดทำรายงานผลประโยชน์ทับซ้อนให้เรียงประเด็นหัวข้อเป็นไปตาม หลักเกณฑ์ของ ปปช. ตลอดจนการนำเสนอควรจัดทำเป็นระบบมากขึ้น เช่น กระบวนการวิเคราะห์ปัญหา และเสนอแนะ 
17) ควรมีการกำหนดกฎเกณฑ์ที่ชัดเจนขององค์กรปกครองส่วนท้องถิ่นให้ดำเนินการวิเคราะห์ตามแผนปฏิบัติการป้องกันและปราบปรามการทุจริตของหน่วยงานในแต่ละปี  เพื่อนำมาปรับปรุงแผนปฏิบัติการป้องกันและปราบปรามการทุจริตในปีถัดไป 
18) ผู้บริหารควรสนับสนุนให้บุคลากรในองค์กรปกครองส่วนท้องถิ่นรวมกลุ่ม สร้างกิจกรรม/ โครงการ ที่ส่งเสริมการบริหารงานที่โปร่งใสในองค์กร 

19) ควรจัดให้มีการอบรมหรือให้ความรู้ด้านธรรมาภิบาลและการบริหารงานภายใต้ระบบ การปกครองประชาธิปไตย แก่บุคลากรขององค์กรปกครองส่วนท้องถิ่นทุกไตรมาส 
20) ควรมีการสร้างเครือข่ายความร่วมมือระหว่างองค์กรทั้งระหว่างองค์กรปกครองส่วนท้องถิ่นด้วยกัน หรือองค์กรภาครัฐ และองค์กรภาคเอกชน เพื่อให้เกิดความคุ้มค่าของการใช้จ่ายงบประมาณ

































มาตรการเพื่อสร้างเสริมคุณธรรมและความโปร่งใสในการดำเนินงาน
องค์การบริหารส่วนตำบลตลิ่งชัน อำเภอท่าศาลา จังหวัดนครศรีธรรมราช

****************************
 ตามเจตนารมณ์ของพระราชบัญญัติข้อมูลข่าวสารของราชการ พ.ศ. 2540 และพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 รวมทั้งยุทศาสตร์ชาติว่าด้วยการป้องกันและปราบปรามการทุจริตประจำปีงบประมาณ  พ.ศ. 2566  ได้ให้ความสำคัญต่อการต่อต้านทุจริต และให้ภาคราชการเสริมสร้างมาตรฐานด้านคุณธรรม จริยธรรม และธรรมาภิบาลให้แก่ข้าราชการและเจ้าหน้าที่ของรัฐ  พร้อมทั้งพัฒนาความโปร่งใสในการปฏิบัติงานของหน่วยงานภาครัฐ เพื่อให้เป็นที่เชื่อถือไว้วางใจแก่ประชาชน ด้วยกระบวนการมีส่วนร่วมของภาคประชาชน เพื่อเสริมสร้างมาตรฐานด้านคุณธรรมจริยธรรม ให้แก่ข้าราชการและเจ้าหน้าที่ของรัฐ  และพัฒนาความโปร่งใสในการปฏิบัติงานของหน่วยงานภาครัฐ  พร้อมทั้งเป็นการป้องกันและปราบปรามการทุจริต  และประพฤติมิชอบของข้าราชการและเจ้าหน้าที่ของรัฐอย่างจริงจัง เพื่อให้ภาคราชการเป็นที่เชื่อถือไว้วางใจแก่ประชาชน  องค์การบริหารส่วนตำบลตลิ่งชัน จึงจัดทำนโยบายการป้องกันและปราบปรามการทุจริต  ประจำปีงบประมาณ พ.ศ. 2565 เพื่อเป็นมาตรฐานและเป็นแนวทางปฏิบัติรวมทั้งเป็นค่านิยมร่วมสำหรับองค์กร  และบุคลากรทุกคนยึดถือเป็นแนวทางปฏิบัติควบคู่กับกฎข้อบังคับอื่นๆอย่างทั่วถึง  ตามมติคณะรัฐมนตรีเมื่อวันที่  5  มกราคม  2559  เห็นชอบให้หน่วยงาน ภาครัฐทุกหน่วยงานเข้าร่วมรับการประเมินคุณธรรมและความโปร่งใสในการดำเนินงานของหน่วยงานภาครัฐในปีงบประมาณ พ.ศ.  2566   ตามที่สำนักงานคณะกรรมการป้องกันและปราบปรามการทุจริตแห่งชาติเสนอ และปัจจุบันการประเมินคุณธรรมและความโปร่งใสในการดำเนินงานของหน่วยงานภาครัฐ  ได้ถูกกำหนด เป็นกลยุทธ์ที่สำคัญของยุทธ์ศาสตร์ชาติว่าด้วยการป้องกัน  และปราบปรามการทุจริตประจำปีงบประมาณ  พ.ศ. 2566  ซึ่งเป็นการยกระดับให้การประเมินคุณภาพ และความโปร่งใสในการดำเนินงานของภาครัฐเป็นมาตรฐานการป้องกันการทุจริตในเชิงรุกที่หน่วยงานภาครัฐทั่วประเทศจะต้องดำเนินการ ดังนั้น เพื่อเป็นการปฏิบัติตามมติคณะรัฐมนตรีและเพื่อเป็นการขับเคลื่อนการดำเนินการตามยุทธศาสตร์ชาติว่าด้วยการป้องกันและปราบปรามการทุจริตแห่งชาติ  ประจำปีงบประมาณ  พ.ศ. 2566  องค์การบริหารส่วนตำบลตลิ่งชัน  จึงขอกำหนดนโยบาย/มาตรการเพื่อสร้างคุณธรรม  และความโปร่งใสในการดำเนินงานขององค์การบริหารส่วนตำบลตลิ่งชัน ดังนี้ 

ทุจริต หมายถึง การแสวงหาผลประโยชน์ที่มิควรได้โดยชอบด้วยกฎหมายสำหรับ ตนเองหรือผู้อื่น 

คอร์รัปชั่น หมายถึง การให้สัญญาว่าจะให้การรับเรียกรับทรัพย์สินไม่ว่าจะอยู่ในรูปแบบของเอกสาร ข้อมูลเงินหรือผลประโยชน์อื่นใดต้องไม่ถูกต้องเหมาะสม  เพื่อให้บุคคลยกเว้นการกระทำอันเป็นการให้ได้มาหรือรักษาไว้ซึ่งเพื่อประโยชน์ต่อตนเองหรือประโยชน์ใดๆ อันมิชอบให้กับตนเองพวกพ้องทั้งทางตรงและทางอ้อม รวมถึงการกระทำที่ขัดต่อศีลธรรมจริยธรรมจรรยาบรรณของ 2 หน่วยงาน และ กฎหมาย กฎ ระเบียบ นโยบาย ต่อประชาชนกลุ่มบุคคล หรือบุคลากร บริษัทห้างร้านหรือ ผู้มีส่วนได้เสีย และองค์กรอื่นใดที่ติดต่อเกี่ยวข้องกับหน่วยงาน เพื่อให้ได้มาซึ่งประโยชน์อันมิควรได้ทั้ง ต่อองค์กร ตนเอง หรือผู้เกี่ยวข้อง เว้นแต่เป็นกรณีที่กฎหมาย ระเบียบ ประกาศ ข้อบังคับ ขนบธรรมเนียม ประเพณีท้องถิ่นให้กระทำได้  หลักทั่วไปของนโยบายในการต่อต้านคอร์รัปชั่นห้าม ผู้บริหาร ข้าราชการ พนักงานราชการ ลูกจ้าง เจ้าหน้าที่ และบุคลากรทุกประเภทของหน่วยงาน ดำเนินการหรือยอมรับการทุจริตคอร์รัปชั่นในทุกรูปแบบและห้ามกระทำการอื่นใดที่เป็นการเกี่ยวข้องกับการทุจริตคอร์รัปชั่นทุกรูปแบบไม่ว่าทางตรงหรือทางอ้อม  โดยยึดหลักธรรมาภิบาล คุณธรรม จริยธรรมและยึดหลักจรรยาบรรณแห่งวิชาชีพของข้าราชการ  

- 2 –

และปฏิบัติตามนโยบายการต่อต้านการทุจริตคอร์รัปชั่นอย่างเคร่งครัด  ตลอดจนทบทวนแนวทางการปฏิบัติงานและข้อกำหนดในการดำเนินงาน  เพื่อให้สอดคล้องกับการเปลี่ยนแปลงของสังคม กฎหมาย กฎ ระเบียบ ข้อบังคับ และ ข้อกำหนดทาง กฎหมาย



นโยบาย/มาตรการ เพื่อพัฒนาหน่วยงานให้มีคุณธรรมและความโปร่งใส 

1. ด้านความโปร่งใส (TransprencyIndex) ผู้บริหารยึดมั่นและสนับสนุนการสร้างความโปร่งใส และตรวจสอบได้อย่างจริงจังและส่งเสริมให้บุคลากร ผู้ใต้บังคับบัญชามีคุณธรรม ซื่อสัตย์และความโปร่งใส แนวทางปฏิบัติโดย 
 1.1 การบริหารงานงบประมาณจะใช้จ่ายเงินงบประมาณตามวัตถุประสงค์ตามระเบียบแบบแผน
 1.2 การจัดซื้อจัดจ้างต้องดำเนินการโดยโปร่งใสตรวจสอบได้ทุกขั้นตอนไม่เรียกรับผลประโยชน์ และไม่มีผลประโยชน์ทับซ้อน 
1.3 การดำเนินโครงการหรือกิจกรรมที่ได้รับการจัดสรรงบประมาณให้แต่ละส่วนที่รับผิดชอบ                  ปิดประกาศ  และเผยแพร่ข้อมูลโครงการที่ได้รับการจัดสรรงบประมาณปีงบประมาณ พ.ศ. 2566 และในปีงบประมาณต่อๆ ไป เช่น การปิดประกาศ  ณ  หน่วยงานตลอดจนเผยแพร่ตามสื่อต่างๆ เช่น เว็บไซต์เพื่อให้ประชาชนและผู้สนใจได้รับทราบข้อมูล 
1.4 การร้องเรียน/พฤติกรรมที่ควรร้องเรียน – เมื่อพบเห็นการกระทำการทุจริตที่เกี่ยวข้องกับหน่วยงานฯ เช่น พบเห็นบุคคลที่เกี่ยวข้องกับ อบต. ติดสินบน/รับสินบน ทั้งทางตรงหรือทางอ้อมกับเจ้าหน้าที่ของบริษัทห้างร้าน  ประชาชนผู้รับบริการผู้มีส่วนได้เสีย  หรือพบเห็นการกระทำที่ผิดขั้นตอนตามระเบียบปฏิบัติของทางราชการที่อาจจะเป็นช่องทางในการทุจริตคอร์รัปชั่น หรือพบเห็นการกระทำผิดกฎ ระเบียบ ข้อบังคับ ผิดกฎหมายผิดศีลธรรมอันดีตลอดจนจรรยาบรรณแห่งวิชาชีพข้าราชการส่วนท้องถิ่น  สามารถร้องเรียนผ่านทางช่องทางได้ดังนี้

- โทรศัพท์ 075 - 375218
- ร้องเรียนโดยตรงกับองค์การบริหารส่วนตำบลตลิ่งชัน
- ทางเว็ปไซต์ อบต. ตลิ่งชัน  http://www.thalingchan.go.th 
- ทาง Facebook  อบต.ตลิ่งชัน

 2. ด้านความพร้อมรับผิด (Accountability Index) ส่งเสริมให้เจ้าหน้าที่ทุกระดับในสำนักงานฯ มีความรับผิดชอบ  และสามารถตรวจสอบความรับผิดชอบต่อบุคคล หรือกระทำการสิ่งต่างๆ แนวทางปฏิบัติโดย     
 2.1 เจ้าหน้าที่ของหน่วยงานต้องปฏิบัติงานในทุกขั้นตอน ด้วยความถูกต้องตามกฎหมายและระเบียบข้อบังคับต่างๆ อย่างครบถ้วนและเคร่งครัดกล้าหาญที่จะรับผิดชอบในผลการปฏิบัติงานของตนเอง  
2.2 เจ้าหน้าที่ของหน่วยงานต้องปฏิบัติงานโดยมีพฤติกรรม  และทัศนคติที่แสดงถึงการปฏิบัติงานตามหน้าที่อย่างเต็มใจและเต็มประสิทธิภาพ 
2.3 ส่งเสริมให้เจ้าหน้าที่ทุกระดับในหน่วยงานมีความรับผิดชอบ  และสามารถตรวจสอบความ รับผิดชอบต่อบุคคลหรือกระทำสิ่งต่างๆ 
3. ด้านความปลอดภัยจากการทุจริตในการปฏิบัติงาน (Corruption FreeIndex) ยึดมั่นและสนับสนุนให้มีระบบกลไกในการปลอดจากการทุจริตในการปฏิบัติงาน เพื่อให้การปฏิบัติงานมีระบบบริหารจัดการที่โปร่งใสและมีประสิทธิภาพแนวทางปฏิบัติโดย 

3.1 การบริหารงานเป็นไปตามกระบวนการมาตรฐานไม่เลือกปฏิบัติ  ไม่เห็นแก่พวกพ้องไม่รับเรียกสินบน  ไม่ใช้ตำแหน่งหาประโยชน์หรือเอื้อประโยชน์ 
3.2 ยึดมั่นและสนับสนุนให้มีระบบกลไกในการปลอดจากการทุจริตในการปฏิบัติงาน เพื่อให้การ ปฏิบัติงานมีระบบบริหารจัดการที่โปร่งใสและมีประสิทธิภาพ 
3.3 ยึดหลักการบริหารราชการตามหลักธรรมาภิบาลหลักเศรษฐกิจพอเพียง 

4. ด้านวัฒนธรรมคุณธรรมในองค์กร (Integrity CutureIndex) สร้างวัฒนธรรมในองค์กรให้มีการปฏิบัติงานที่ยึดมั่นในหลักคุณธรรมจริยธรรม  ความซื่อสัตย์สุจริตยุติธรรมโปร่งใสตรวจสอบได้กลายเป็นระเบียบประเพณีปฏิบัติที่ถูกต้องแนวทางปฏิบัติโดย 
4.1 สร้างวัฒนธรรมในองค์กรให้มีการปฏิบัติงานที่ยึดมั่นในหลักคุณธรรม จริยธรรม ความซื่อสัตย์สุจริต ยุติธรรม โปร่งใส ตรวจสอบได้กลายเป็นระเบียบประเพณีปฏิบัติที่ถูกต้อง 
4.2 มีการกำหนดนโยบายในการปฏิบัติงานให้เป็นแนวทางปฏิบัติในทิศทางเดียวกัน ดังนี้ 
1) บุคลากรมีความพร้อมความรับผิดชอบและสำนึกในการรับผิดชอบต่องานที่ได้รับมอบหมาย 
2) สร้างสำนึกในการให้บริการต่อผู้มาใช้บริการ โดยคำนึงถึงความต้องการของผู้รับบริการเป็นหลัก     
3) การทำงานเป็นทีม ได้แก่การประสานงานกันภายในหน่วยงาน 
4.3 เสริมสร้างบุคลากรให้มีส่วนร่วมในการพัฒนาองค์กร ดังนี้ 
1) ส่งเสริมในเรื่องความคิดริเริ่มสร้างสรรค์ในองค์กร เพราะนับได้ว่าเป็นจุดเด่นต้นของ การสร้างนวัตกรรมใหม่ให้เกิดขึ้นภายในองค์กร 
2) การสร้างความรวดเร็วในการทำงานทั้งในการปฏิบัติงานภายใน  และความรวดเร็วในการให้บริการต่อผู้มาใช้บริการ   
3) การเปิดใจรับคำวิพากษ์วิจารณ์เพื่อปรับปรุงการทำงานให้ดีขึ้น 
5. ด้านคุณธรรมการทำงานในหน่วยงาน (WorkInegrityIndex) สร้างจิตสำนึกที่ดีของผู้นำองค์กร               ในการส่วนเสริม  และพัฒนาบุคลากรอย่างต่อเนื่องร่วมสร้างวัฒนธรรมองค์กร และค่านิยมด้านคุณธรรมจริยธรรมแนวทางปฏิบัติโดย 
1) พัฒนาและปรับปรุงการจัดการภาครัฐที่เอื้อต่อการส่งเสริมคุณธรรมจริยธรรมในองค์กร 
2) ส่งเสริมคุณธรรมจริยธรรมในองค์กร เพื่อเป็นต้นแบบในการเรียนรู้และปฏิบัติ 
3) ส่งเสริมการมีส่วนร่วมของบุคคลภายนอกในการตรวจสอบคุณธรรม จริยธรรม 
5.1 มาตรการ/โครงการ/กิจกรรม ได้แก่ 
(1) พัฒนาและปรับปรุงการจัดการภาครัฐที่เอื้อต่อการส่งเสริมคุณธรรมจริยธรรมในองค์กร ดังนี้     
1.1) จัดให้มีช่องทางสำหรับข้าราชการและเจ้าหน้าที่ของรัฐ ได้ร้องทุกข์ร้องเรียนเกี่ยวกับปัญหาคุณธรรม จริยธรรมและจรรยาข้าราชการ 
1.2) กำหนดแนวทางในการปฏิบัติงานโดยการยึดถือระบบคุณธรรม โดยพยายามขจัดระบบเส้นสายพวกพ้องออกไป และพิจารณาในเรื่องความรู้ความสามารถของบุคลากรเป็นหลัก 
(2) ส่งเสริมคุณธรรมจริยธรรมในองค์กร เพื่อเป็นต้นแบบในการเรียนรู้และปฏิบัติดังนี้ 
- ส่งเสริมการพัฒนาจิตใจพฤติกรรมอันดีงามที่ควรปฏิบัติแก่ข้าราชการ และเจ้าหน้าที่ เช่น การบำเพ็ญสาธารณประโยชน์กิจกรรมทำความสะอาดสำนักงานฯ การเข้าวัดปฏิบัติธรรมกิจกรรมช่วยเหลือสังคมต่างๆ 
(3) ส่งเสริมการมีส่วนร่วมของบุคคลภายนอกในการตรวจสอบคุณธรรมจริยธรรมธรรมาภิบาลของข้าราชการและองค์กร ดังนี้ 

3.1) เปิดช่องทางให้บุคลากรภายนอกได้เข้ามามีส่วนร่วมในการสอดส่องดูแล  ด้านคุณธรรมจริยธรรมและการประพฤติมิชอบในการปฏิบัติราชการของข้าราชการและเจ้าหน้าที่ของรัฐ 
3.2) เผยแพร่ผลการดำเนินงานด้านคุณธรรม จริยธรรม  
6. นโยบายหลักด้านการสื่อสารภายในหน่วยงาน  ส่งเสริมให้หน่วยงานมีการสื่อสารและการรับส่งข่าวสารต่างๆ และการนำเสนอเรื่องราว ความรู้สึกนึกคิด ความรู้หรือสิ่งอื่นใด ที่ต้องการให้ผู้รับสารรู้และเข้าใจข้อมูล โดยมุ่งให้ความรู้และสร้างความเข้าใจที่ถูกต้องตรงกันและนำไปสู่การปฏิบัติงานที่โปร่งใสตรวจสอบได้ 
6.1 แนวทางปฏิบัติโดยส่งเสริมการสื่อสาร ดังนี้ 
 (1) ส่งเสริมการติดต่อสื่อสารจากบนลงล่าง 
 (2) ส่งเสริมการติดต่อสื่อสารจากล่างขึ้นบน 
 (3) ส่งเสริมการติดต่อสื่อสารแนวนอน 
 (4) ส่งเสริมการติดต่อสื่อสารแนวทแยง 
6.2 มาตรการ/โครงการ/กิจกรรม ส่งเสริมการติดต่อสื่อสารจากบนลงล่าง ดังนี้ 
1) ผู้บังคับบัญชาบอกเป้าหมายวัตถุประสงค์ของงาน 
2) ผู้บังคับบัญชามอบหมายงาน 
3) ผู้บังคับบัญชาให้ข้อมูลย้อนกลับในการทำงาน (Performance Feedback) 
4) มีการประชุม (Meeting) 
5) ผู้บังคับบัญชาสามารถชี้แนะให้บุคลากรเห็นความสัมพันธ์ของงานมีความสำคัญ และมีผลต่อแผนงานโครงการของสำนักงานอย่างไร เพื่อจะได้ช่วยกันสร้างสรรค์ผลงานให้มี ประสิทธิภาพที่สูงขึ้น 

 	การกำหนดแนวทางการกำกับติดตามให้นำไปสู่การปฏิบัติและการรายงานผล
 
1) องค์กรปกครองส่วนท้องถิ่น  ควรให้ความสำคัญกับการกำหนดผู้รับผิดชอบในการประเมินคุณธรรมและความโปร่งใสในการดำเนินงานให้พิจารณาคัดเลือกผู้ที่มีความรับผิดชอบ มีความทุ่มเทต่อองค์กร และสามารถประสานงานกับหน่วยงานย่อยต่าง ๆ ทั้งในการวางแผนการดำเนินการ การเตรียมหลักฐานได้ตลอดจนควรพิจารณาความดีความชอบเป็นกรณีพิเศษให้แก่ผู้รับผิดชอบโดยตรง
2) สำนักงานส่งเสริมการปกครองท้องถิ่นจังหวัด  ควรสนับสนุนให้องค์กรปกครองส่วนท้องถิ่นเชื่อมโยงกิจกรรมด้านคุณธรรมและความโปร่งใส  ของการดำเนินงานให้เป็นส่วนหนึ่งของการพัฒนาท้องถิ่นในลักษณะการผนวกกับงานประจำที่ดำเนินการอยู่แล้ว เช่น การเผยแพร่แนวปฏิบัติที่ดีใน การบูรณาการกิจกรรมคุณธรรมความโปร่งใสเข้ากับภารกิจประจำกำหนดตัวชี้วัดการบูรณาการกิจกรรมคุณธรรมความโปร่งใสเข้ากับภารกิจประจำ เป็นต้น 
3) กรมส่งเสริมการปกครองท้องถิ่น  ควรมีนโยบายส่งเสริมให้องค์กรปกครองส่วนท้องถิ่นพัฒนาคู่มือการดำเนินงานให้ครอบคลุมทุกภารกิจหลัก เพื่อเผยแพร่ให้แก่ประชาชนได้รับทราบโดยการจัดฝึกอบรมเจ้าหน้าที่ขององค์กรปกครองส่วนท้องถิ่นในการพัฒนาคู่มือการดำเนินงานตามภารกิจหลัก หรือ การพัฒนาคู่มือการดำเนินภารกิจต้นแบบเพื่อให้องค์กรปกครองส่วนท้องถิ่นต่างๆ  นำไปปรับประยุกต์ให้เข้ากับบริบทงานของแต่ละแห่ง 

4) กระทรงมหาดไทย  ควรกำหนดนโยบายให้ประชาชนมีส่วนร่วมในการดำเนินงาน และติดตามโครงการที่มีความสำคัญอย่างมีคุณภาพ เช่น โครงการด้านโครงสร้าง พื้นฐาน โครงการด้านสาธารณสุขและสิ่งแวดล้อม โครงการด้านการส่งเสริมเศรษฐกิจชุมชน เป็นต้น 
5) สำนักงานส่งเสริมการปกครองท้องถิ่นจังหวัด  ควรกำหนดหรือสนับสนุนให้องค์กรปกครองส่วน ท้องถิ่น จัดทำรายงานผลดำเนินการด้านคุณธรรมและความโปร่งใสในการดำเนินงานเป็นหัวข้อหนึ่งของการรายงานผลการดำเนินงานขององค์กรปกครองส่วนท้องถิ่นซึ่งรายงานต่อจังหวัด 
6) สำนักงานส่งเสริมการปกครองท้องถิ่นอำเภอ  ควรเป็นเจ้าภาพในการจัดนิทรรศการหรือสัปดาห์ เสนอผลงาน  หรือแนวปฏิบัติที่ดีด้านคุณธรรมและคามโปร่งใสในการดำเนินงาน  เพื่อกระตุ้นให้เกิดความตระหนักในการดำเนินงานภายใต้หลักธรรมาภิบาล  และแนวปฏิบัติที่ดีขององค์กรปกครองส่วนท้องถิ่นอื่นไปประยุกต์ใช้ 
7) สำนักงานส่งเสริมการปกครองท้องถิ่นจังหวัด  ควรสนับสนุนให้องค์กรปกครองส่วนท้องถิ่นสร้างเครือข่ายความร่วมมือระหว่างองค์กรทั้งระหว่างองค์กรปกครองส่วนท้องถิ่นด้วยกัน หรือองค์กร ภาครัฐ และองค์กรภาคเอกชน  เพื่อให้เกิดการแลกเปลี่ยนความรู้ประสบการณ์ตลอดจนแนวปฏิบัติที่ดีการทำงานร่วมกันจะส่งเสริมให้เกิดกลไกการตรวจสอบการทำงานที่โปร่งใสที่มีความยั่งยืน 
8) กรมส่งเสริมการปกครองท้องถิ่น  ควรหารือและร่วมกันกำหนดเป็นนโยบายระหว่างองค์กรปกครองส่วนท้องถิ่นในจังหวัดต่อการเข้ารับการตรวจประเมินคุณธรรมและความโปร่งใสในการดำเนินงาน 
9) สำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) ควรสนับสนุนและส่งเสริมการพัฒนาความรู้อบรมให้ความรู้การประเมินคุณธรรมและความโปร่งใสให้เป็นผู้ประเมินที่ผ่านกระบวนการประเมินอย่างมี 16 มาตรฐาน  มีการเตรียมความพร้อม  มีการซักซ้อมการประเมินในสถานการณ์จำลองก่อนจะมีการลงตรวจประเมินจริง 
10) สำนักงานคณะกรรมการป้องกันและปราบปรามการทุจริตแห่งชาติ (ป.ป.ช.)  ควรออกแบบให้การประเมินคุณธรรมและความโปร่งใสในการดำเนินงานขององค์กรปกครองส่วนท้องถิ่น มีลักษณะที่เน้นกิจกรรมการให้ความปรึกษาและข้อเสนอแนะเพิ่มขึ้น 

